Avem plămâni ca să respirăm aer.
Plămânii au o suprafață cât un teren de fotbal.
Sunt imenși dacă pui toate bulele unele lângă altele.
Dacă te uiți la un plămân, e foarte roz și dantelat.
Doctorii spun că în plămâni nu trebuie să intre decât aer.
Ce intră în plămâni rămâne adesea în plămâni.
Plămânii sunt fragili
și tot ce e inhalat, în afară de aer, e îngrijorător.
Metoda care dă cea mai mare dependență de un drog e inhalarea.
Se duce la creier în câteva secunde și te extaziază puternic.
Geniul diabolic al acestei industrii
transformă ceea ce, în esență, e o formă de înrobire
față de un produs care creează dependență ca heroina sau cocaina…
într-o formă de libertate.
Era weekendul din jurul datei de 4 iulie 2019.
Credeam că va fi un weekend liniștit.
Inspir adânc și mă doare.
A fost foarte dureros să vorbesc sau să respir.
Simțeam că mor.
Au mai venit trei copii. Și au tot venit.
Multe spitale din toată țara raportau asta.
Trei tineri din Illinois și 11 adolescenți din Wisconsin
au fost spitalizați cu boli pulmonare grave.
Tot ce aveau în comun era că vapaseră.
E o poveste bună.
38 de miliarde… La Juul, producătorul de țigări electronice din San Francisco.
MILIARDARI PESTE NOAPTE
ȘAPTE LUNI MAI DEVREME
Crăciunul a venit mai devreme pentru angajații companiei Juul.
Au primit un bonus de două miliarde de dolari.
Va fi împărțit între cei 1.500 de angajați,
ceea ce înseamnă aproximativ 1,3 milioane de dolari pentru fiecare.
Un Moș Crăciun secret în birou.
Un milion de dolari, incredibil.
M-a trezit mama.
„Tocmai m-a sunat Bobby Levine.”
A văzut la Today Show
că fiecare angajat de la Juul e acum multimilionar.
Mă uit pe internet și pornesc televizorul.
Așa e, toți angajații de la Juul s-au trezit milionari.
Am sărit în sus: „Sunt milionar!”
COFONDATORII JUUL, MILIARDARI
MILIARDARI GET-BEGET
Conform evaluării companiei tale, ești miliardar.
Ăsta e clubul în care vrei să fii,
căci e ceva unic, chiar și în industria tehnologică.
SEDIUL CENTRAL JUUL
Ne-am îngrămădit într-o sală mare.
Era multă emoție.
Kevin, Adam și James au anunțat investiția de la Altria,
considerând că era un pas uriaș pentru companie.
Când au explicat cum era structurat bonusul, au zis:
„Veți primi atâția bani.” Am rămas uluit.
Kevin ne-a prezentat cifrele
și m-am întors la birou și mi-am dat seama. Era extraordinar.
O ABORDARE ÎN TREI PUNCTE A BONUSULUI
Desigur, Adam și James au devenit miliardari peste noapte.
Atmosfera era interesantă. S-a sărbătorit mult.
Dar a fost un anunț controversat.
Au fost unii oameni
care au ridicat mâna la ședință și au zis:
„Vreți să spuneți că ne-a cumpărat industria tutunului?”
A fost șocant.
Nu mai puteam spune că noi nu suntem industria tutunului.
Mulți credeau că era direcția greșită.
Nu era în conformitate cu valorile lor.
Eram împotriva industriei.
Da, vindem nicotină, dar nu suntem ca ei.
Uram industria.
Acea ură a fost partea unificatoare a misiunii noastre.
Ea ne-a motivat
și acum, deodată, facem parte din industria aia.
Kevin a venit și a făcut o prezentare ca să-și retragă echipa.
Motivul pentru care s-a întâmplat așa a fost că am spus: „Uite ce e.
Vrei să investești în compania noastră? Vrei să ne cumperi?
Vom lua toți banii necesari pentru a ne cumpăra
și vă vom da 35%.”
Urmau să pună o reclamă la JUUL
în fiecare pachet de țigări marca Altria.
Era cel mai bun marketing direct pe care-l puteam obține.
Altria ne oferea sprijin juridic și de reglementare,
precum și în vânzări și marketing.
Preluam spațiu de raft.
În loc să avem opt rânduri cu țigări,
erau patru cu țigări și patru cu Juul.
Ne permiteau accesul la baza lor de date cu e-mailuri.
Dacă vrei să ajungi la fumători, cine are o bază de date mai mare decât Altria?
Nu vor controla compania,
așa că m-am simțit mai bine în legătură cu investiția.
S-au angajat ca, până în 2050, să scape complet de combustie.
Cine ar fi de acord cu un punct dintre toate astea,
darmite cu toate?
Cineva care știe că a pierdut.
Cei trei au schimbat direcția
într-un fel pe care eu nu-l anticipasem.
Au spus că acest parteneriat cu Altria
ne-ar ajuta să îndeplinim o mare parte a misiunii noastre.
Probabil Altria a crezut că Juul nu numai că devenea foarte popular,
ci că va depăși țigările.
Prin asta ei recunosc că au pierdut.
I-am dat lovitura lui Goliat.
Se ploconeau în fața noastră.
Juul a pus capăt țigărilor. Recunosc și ei.
„E o retragere.” Trec în tabăra noastră.
E o explicație puternică
și e cea mai bună pe care am auzit-o.
Vă încurajez să ne adresați
întrebările sau îngrijorările voastre.
Vă vom răspunde cu drag.
Mulți oameni au plecat de la ședință fără să știe ce să creadă.
Nu credeam că pot rămâne
deoarece, dacă acceptam banii, erau ca banii pătați cu sânge.
Și m-am gândit puțin
la cum ar reacționa tata.
Fumase toată viața
și a murit de cancer pulmonar.
Am ajuns la concluzia că,
dacă Altria ne va ajuta să facem ceea ce ne-am propus,
atunci totul e bine.
Deci așa am justificat-o.
Dar vă spun că nu am ajuns ușor la această concluzie.
Încă mă simt ciudat.
JOCUL PE TERMEN LUNG
SEDIUL FDA
Când eu și Gottlieb, comisarul de la FDA,
am aflat că, fără să știm,
companiile au fost în negocieri pentru o tranzacție de 12,8 miliarde de dolari,
nu am crezut.
FDA ACUZĂ JUUL ȘI ALTRIA
Ambele companii avuseseră un comportament nesincer cu noi
și ne-am simțit trădați.
Gottlieb credea că Juul și Altria vor să submineze FDA,
pregătindu-se să vândă și mai multe dispozitive de vapare.
A pus sub semnul întrebării integritatea indivizilor.
Dar am învățat în timp
să fiu sceptic în privința
industriei tutunului și a fabricanților de țigări electronice.
Ca să ne îndeplinim misiunea de a ajuta fumătorii adulți
trebuie să fim de încredere și să câștigăm încrederea.
Asta începe cu acțiuni, nu cu cuvinte.
Îi mulțumim comisarului Gottlieb și așteptăm cu nerăbdare să lucrăm cu FDA
pentru rezolvarea acestei probleme în toată industria.
Mă întrebam cât de sinceră era declarația șefului JUUL
despre țelul comun cu cel al autorităților
privind reducerea consumului în rândul tinerilor.
JUUL INTRĂ ÎN INDUSTRIA TUTUNULUI
Corporațiile nu au dispărut niciodată.
Au jucat pe termen lung
și trebuiau să-și aprovizioneze clienții,
altfel se puteau retrage din afaceri.
Părinții din țara asta sunt sătui.
Nu luați generația asta. Să vă ia naiba!
O să vă punem piedici în a-i mai face pe copii dependenți.
Fiica mea avea 15 ani și era la liceu
când a încercat să vapeze cu niște prietene.
E dependentă de produsele Juul de la 14 ani.
Spuneți-le celor din FDA că e momentul să pună sănătatea copiilor
deasupra profitului companiilor.
Părinții trimiteau mii de scrisori la FDA
zicând: „Scăpați-ne de arome și de vânzările online.
Acționați împotriva acestei companii.”
Încercăm să protejăm copiii
și ne spuneam: „Mai trebuie să facă și FDA asta.”
Asta devenea o problemă politică,
așa că Gottlieb a fost sub această presiune
pentru că a încercat să implementeze cadrul pe care l-am creat în 2017,
unde era loc pentru produse alternative și mai puțin dăunătoare.
Dar am primit informații dezastruoase
despre explozia de țigări electronice la copii și adolescenți în 2017 și 2018.
La un moment dat, consumul devine intolerabil,
nu se mai poate recupera sănătatea
și va trebui să le scoatem de pe piață, inclusiv JUUL.
Gottlieb a modificat termenul de depunere a cererilor pentru companii ca Juul
și, dacă nu dovedeau că JUUL nu dăunează sănătății,
putea fi scos de pe piață,
iar compania va falimenta.
Oamenii criticau Juul deoarece era în industria tutunului.
„Credeam că am eradicat-o.”
Asta a fost ideea care i-a atras pe oameni.
Înțeleg cum a relatat presa totul:
„Iar e mâna industriei tutunului.”
Dacă discutam cu un străin, îmi făceam griji că, dacă îi spun că lucrez la Juul,
m-ar fi întrebat: „Cum e să le dai nicotină copiilor?”
Cineva mi-a spus la o petrecere, fără să mă cunoască:
„Sunt aici mulți de la compania aia nenorocită, Juul,
ăia care au luat mulți bani și se cred mari și tari.” Am rămas…
S-a raportat greșit despre câți bani au luat oamenii.
Cineva a scris că cele două miliarde de la Altria
s-au împărțit în mod egal între cei 1.500 de angajați.
Atunci, toată lumea de pe LinkedIn întreba:
„Să te ajut să gestionezi milioanele?”
Râdeam. Ziceam că abia am primit cât să-mi plătesc parcarea.
INDUSTRIA TUTUNULUI VA PRELUA SECTORUL CARE I SE OPUNE
Era nedrept ce relata mass-media despre Juul.
Marketingul acelei achiziții putea fi mai bun
ca să arate avantajul
că astfel Juul va ajunge la mai mulți oameni
care fumează și se sinucid
și că va avea un efect pozitiv asupra sănătății națiunii.
E JUUL O ESCROCHERIE?
Tranzacția cu Altria a îngreunat câștigarea încrederii publicului,
iar dacă pierzi încrederea publicului,
pierzi permisiunea de a opera, de a avea o afacere.
E ușor să judeci compania. Neîncrederea e de înțeles.
Industria tutunului a făcut lucruri condamnabile,
așa că nici nu pornim de la ceva bun.
Trebuie să compensăm asta.
ÎNCREDEREA ÎN FIRMA NOASTRĂ S-A ERODAT ÎN TIMP
LABORATOARELE JUUL VOR S-O RECÂȘTIGE
ERODAT
E responsabilitatea noastră.
Să ne apucăm de treabă.
Era un sentiment de urgență, fără îndoială.
Au spus: „Vrem să fii director de produse.
Dacă compania asta va supraviețui, trebuie să rezolvi asta.”
Au vrut să mă concentrez pe vânzarea cu amănuntul.
Copiii minori intră în magazine și cumpără fără să li se verifice vârsta.
Dar, în afară de verificarea din magazine,
nu exista tehnologie care să garanteze asta.
Am dezvoltat o tehnologie de verificare a vârstei,
care-ți cere permisul de conducere ca să faci o achiziție.
Juul făcea ceva ce nu făcea nicio altă companie.
Anheuser-Busch nu le spunea comercianților să verifice vârsta.
Fondatorii și compania cred cu adevărat că salvează vieți,
iar copiii care au acces la acest produs
sunt o distragere de la viziunea companiei.
Misiunea era importantă.
Eram fumătoare. Știam ce a făcut produsul pentru mine și ce poate face pentru alții.
Deci, cu toată publicitatea negativă din jurul lui Juul
și cu percepția că Juul a cauzat toate aceste daune,
exista un grup mare de oameni pe care Juul i-a ajutat.
Au început să ne sune oameni cu povești adevărate.
Am folosit această bază de date pentru reclamele noastre
și pentru campania „Fă o schimbare”.
Am băgat o capsulă, am tras din ea și m-a surprins că semăna cu o țigară.
M-am simțit mândru că am renunțat la acel obicei.
Am vrut să ajut alți oameni care au povești asemănătoare
să se lase de țigări.
Nu îi plăteam. Nu erau actori.
Voiam să fim foarte precauți
în felul în care ne prezentam.
„Fă o schimbare.”
Ca agent de marketing, e cel mai simplu mesaj.
Dacă au crezut că prin „Fă o schimbare”
pot pune pasta de dinți înapoi în tub, s-au înșelat.
Era prea târziu.
UN PIC PREA TÂRZIU
MARTIE 2019
Milioane de copii sunt dependenți de țigări electronice
și mai urmează alte milioane dacă nu acționăm.
Asta cred că se întâmplă uneori cu companiile.
Dacă ele simt că funcționarii publici sunt timizi,
profită de asta.
Din punctul meu de vedere, Juul profita de timiditatea FDA
și, ca urmare, San Francisco a trebuit să acționeze în locul lor.
Azi introducem o lege revoluționară în Consiliul de Supraveghere,
care să interzică vânzarea în San Francisco
a oricăror țigări electronice neaprobate de FDA pentru punere pe piață.
A fost legea dorită de Părinții Împotriva Vapării și a fost o victorie uriașă.
Copiii nu trebuie folosiți drept cobai în experimentul cu țigări electronice.
Interzicerea vapării în San Francisco e ridicolă.
Acest produs a ajutat oamenii ca mine să scape de țigări,
dar dintr-odată e mai greu de cumpărat.
Între timp, lucrul la care am vrut să renunț e disponibil.
Pare cam anapoda.
E interesant că produsul e interzis în orașul lor.
E o acțiune de răzbunare, lipsită de prevederi și politică.
Unii spun că e protecționism statal și puritanism.
Nu sunt de acord.
Trebuie să primești aprobare, conform legii,
ca să vinzi în San Francisco. Simplu.
INTERZICEREA VAPĂRII DEVINE RĂZBOI
Acum s-au ales taberele.
Erau cruciații buni, democrații liberali, împotriva industriei tutunului.
Copiii de la școlile din New York și Silicon Valley
au trecut la țigări electronice și a fost o panică morală.
Aceștia sunt părinți cu bani, sunt părinți cu influență,
sunt părinți cu legături politice.
- Mulțumesc pentru invitație. - Ne-am văzut în weekend.
I-am spus lui Dorian că voi prezenta asta și iată-ne…
E un exemplu clasic
al unui grup restrâns de interese folosind influența politică
într-un mod care nu aduce niciun avantaj.
Oamenii spun că erau doar copii albi și bogați. Nu cred că e chiar așa.
Reprezentăm milioane de părinți
ale căror vieți au fost afectate de epidemia vapării.
Există doar dovezi anecdotice că adulții sunt ajutați de țigări electronice,
dar există dovezi clare că suferă copiii.
Când știi că cineva face rău copiilor, cum să închizi ochii?
IUNIE 2019
În vara lui 2019, am văzut că Juul avea reclame peste tot.
Am auzit despre asta chiar de la copiii mei.
Eram într-o epidemie a vapării. 28% dintre liceeni vapau,
aproape 11% dintre cei din gimnaziu vapau.
JUUL era peste tot.
Cea mai mare îngrijorare a părinților era că reclamele ajungeau direct la copii.
Mai întâi am cerut companiei Juul materialele
privind vânzările și marketingul acestor dispozitive.
Practic, ni le-au dat cu țârâita.
Și, la un moment dat, Kevin Burns, director general la Juul,
a încercat să meargă peste capul meu la președinte,
iar Elijah Cummings i-a spus dlui Burns:
„Dacă te pui cu oamenii mei, te distrug.”
Atunci Juul ne-a trimis 55.000 de documente.
Documentele erau incriminatoare
în ceea ce privește modul în care foloseau influenceri de pe rețelele de socializare
și nu existau dovezi care să le susțină pretențiile
cum că JUUL era mai sigur decât țigările combustibile.
Atunci am decis să-i chemăm să dea explicații.
Am cerut ca James Monsees să depună mărturie
pentru că voiam să vedem ce spune fondatorul lui Juul sub jurământ.
Mi-a părut rău pentru James, ca om și prieten,
dar era timpul să ieșim public
și să ne ocupăm de îngrijorările oamenilor.
Bună ziua! Scuze pentru întârziere. Începe sesiunea comisiei.
Când a intrat James Monsees în sală, atmosfera era încordată.
Sala era plină.
Erau mulți protestatari anti-vapare juvenilă.
Dle Monsees, jurați că mărturia…
În mai puțin de 15 ani,
James trecuse de la statutul de student la Stanford care-și prezenta teza,
la cel de apărător în fața Congresului al produsului care a rezultat din teză.
Era o situație de mare presiune.
Lupta pentru existența companiei sale.
Toți cei de la birou erau fie în sala de conferințe, la televizor,
fie urmăreau pe laptopuri.
Știam că va fi un moment decisiv.
Mulțumesc, dle președinte.
Trebuie să lucrăm împreună pentru a ne asigura
că minorii nu vor folosi produsul.
Vrem să ajungem să eliminăm țigările și să salvăm vieți.
Încerca să solicite să lucrăm împreună.
Apoi s-au întors și au zis: „Ești un monstru.”
Juul a dezvoltat o capsulă care duce mai multă nicotină în sânge.
E corect?
Nu știu la ce vă referiți.
E uluitor că nu știți răspunsul.
Câte sunt disponibile azi?
Nu știu…
Dacă spuneți că nu știți ceva, dar știți, e ca și cum ați minți.
E adevărat că reclama zice că produsul ajută fumătorii să renunțe la fumat?
- Ăsta e tiparul. - Vreți să ocoliți reglementările FDA.
Atmosfera din acea zi era
că Juul era responsabil pentru o criză de sănătate
și că trebuia să dea socoteală.
Mă uitam la un fondator miliardar
care spunea adevărul în anumite privințe, dar care nu era sincer în altele.
Oamenii nu voiau
să-i lase să mai facă asta.
De-asta era atâta furie la audiere.
Vreau să vă spun că pentru mine sunteți unul din exemplele rele din zona Golfului.
Sunteți un vânzător de otravă,
iar ținta dv. au fost tinerii. Am terminat.
Cred că e responsabilitatea guvernului să protejeze copiii.
Audierea se suspendă.
Le-am spus foarte clar că copiii noștri nu sunt de vânzare.
E ușor pentru politicieni să spună
că protejează copiii atacând industria tutunului.
Dar, în cele din urmă, ei stau între fumători
și o cale de salvare a vieții, departe de fumat.
Nu e un teatru politic,
ci o folosire corectă și rațională a unui organ guvernamental,
o tragere la răspundere a celor care comit greșeli.
În companie, toți se concentrau pe „prevenție în cazul tinerilor”.
„Nu putem lăsa guvernul să-și dea seama.”
Petreceam 80 de ore pe săptămână
gândindu-ne la tinerii care vapează și cum să rezolvăm asta.
Îmi amintesc că mi-am zis: „De aici nu putem merge decât în sus.”
MAREA VAPARE
Am vapat mult. Nu-l lăsam din mână.
Se vedea, cu siguranță.
Păream moartă.
Asta pentru că inhalam altceva decât aer.
La sfârșitul ultimului an au început simptomele progresive.
Au apărut gradual, așa că am crezut că mi-e rău.
Nu a fost grav până când…
zilnic era tot mai rău.
Primul simptom a fost o ușoară durere în gât.
A doua zi, mai jos, în piept.
După aceea a urmat declinul.
Mă durea atât de tare, încât mă ghemuiam. Nu puteam respira adânc.
Nu puteam face un pas de durere și nu mâncam nimic.
Dacă mâncam, dădeam totul afară.
Mi s-a spus că arăt ca un schelet.
I-am spus mamei: „Am senzația că mor. Chiar simt că mor.”
Nu-mi amintesc clar cum a fost la spital,
dar îmi amintesc că m-am trezit la ATI, cu familia lângă mine…
A fost o experiență dificilă…
Nu știi ce se întâmplă
și ești atât de bolnav, încât ești în propria ta lume a durerii.
Treceam prin insuficiență respiratorie,
așa că puteam să mor atunci.
SPITALUL DE COPII DIN WISCONSIN
Eram de gardă la Spitalul de Copii din Wisconsin în acel weekend
și credeam că va fi un weekend liniștit,
dar până să ne dăm seama, aveam patru sau cinci copii în situația asta.
Aveau aceleași simptome,
febră, tuse, dispnee și oboseală.
Nu era o coincidență.
Când antibioticele n-au avut efect,
ne-am gândit să trecem la pasul următor și să vedem ce e.
Toți cei cinci tineri aveau în comun
faptul că vapaseră.
Un spital de copii din Wisconsin avertizează
cu privire la problemele vapării.
Opt adolescenți au fost internați luna asta cu leziuni pulmonare grave.
Al patrulea deces a fost raportat în urma unei boli pulmonare legate de vapare.
Au fost confirmate șase decese în California, Illinois, Indiana…
43 de cazuri confirmate…
69 de cazuri de spitalizare…
127 de oameni din 15 state au grave leziuni pulmonare…
În cele din urmă, i s-a spus EVALI,
adică „leziuni pulmonare asociate cu folosirea produselor de vapare”.
Era în legătură cu vaparea. Asta era tot ce știam.
CDC și alții se întrec să afle care e cauza.
Eram cu prietena mea și i-am spus
că tot simt o durere ascuțită în piept.
Era ca un ac care mă înțepa în piept din când în când.
Am mers la spitalul de copii.
Credeam că vor face o radiografie sau un EKG și îmi vor da o pastilă.
Apoi, o echipă de chirurgi a intrat în salon, țipând să mă trezesc:
„Mergem urgent la operație. Ți-a cedat plămânul.”
Am vrut să-l sun pe tata. Mi-au spus că nu va ajunge la timp.
Am auzit cum a intrat tubul în piept și a sunat ca niște ramuri călcate.
Scuze!
Mă gândeam că, dacă mor, înregistrez tot. Să știe toată lumea cum am murit.
ACEEAȘI POZIȚIE DE PATRU ORE
Apoi lucrurile au început să evolueze.
Îmi amintesc că eram copleșit de numărul de oameni care mi-au scris.
N-am mai văzut așa ceva.
Îmi trimiteau clipuri în care distrugeau dispozitivele de vapare.
Mulți prieteni au vrut să renunțe deoarece le era frică.
Se spunea că are legătură cu JUUL
și atâția oameni se îmbolnăveau, încât a provocat panică.
Scopul meu e să răspândesc vestea
ca nimeni să nu mai treacă prin asta.
Au fost proteste uriașe în fața biroului.
Ca angajat, te sperie
pentru că nu voiam să fiu într-o companie
care era asociată cu uciderea oamenilor.
Nu cred că ar vrea cineva așa ceva.
Ne luăm viețile înapoi.
Au aruncat cu ouă stricate în mine. „Ucigaș de copii!”
Mi-am dat seama
că, dacă merg undeva cu ceva pe care scrie Juul,
s-ar putea să iau bătaie.
Cei de la Juul se îmbogățesc, iar copiii se îmbolnăvesc!
Credeam că vaparea e mai sigură
decât țigările obișnuite. Am greșit.
Parcă ne-a luat un val pe sus și toți ziceau:
„Nu știu dacă mai vreau să vapez.”
VÂNZĂRILE DE ȚIGĂRI ELECTRONICE SCAD
Directorul Juul, Kevin Burns,
răspunde în fața cazurilor de boli respiratorii la cei care vapează.
Nu-mi închipui că aveam date
care susțineau că vindem un produs dăunător publicului american
și că vom continua să vindem acel produs.
Întreb fiindcă industria tutunului nu are un trecut grozav
când e vorba să spună adevărul despre produsele lor.
Înțelegeți de ce le e greu să aibă încredere în dv.? Vindeți nicotină.
Sigur.
Se fac multe asocieri
când faci afaceri cu nicotină. Înțeleg.
Lumea mă întreba: „Robbie, pot păți și eu la fel?”
Nu mă cunoșteam.
JUUL era un produs nou
și nu aveam informații culese într-un deceniu ca să știm că nu e de la el.
VITAMINA E
CDC spune că a identificat o substanță chimică îngrijorătoare
în focarul mortal.
Acetatul de vitamina E poate avea legătură cu focarul care a îmbolnăvit atâta lume.
Au recoltat toate probele de bronhoscopie,
iar vitamina E a fost găsită în majoritatea dintre ele.
E un lichid mai gros, ca un ulei mineral,
și de aceea inhalarea lui provoacă atâtea probleme la plămâni.
Uleiul de vitamina E arată ca THC.
Poți să-l cumperi de la farmacie.
Poți să iei capsule goale, să le umpli cu ulei de vitamina E
și să spui că e THC.
Nu avea legătură cu Juul.
În scurt timp mi s-a părut plictisitor să vapez
și am vrut să încerc altceva.
THC e o altă lume.
Aromele, desenele holografice de pe cutii,
adaptate la ceea ce voiam să vedem. Toți aveau așa ceva.
Mi-am zis că trebuie să fie ceva sigur.
Frații Tyler și Jacob Huffhines au stat alături în instanță,
acuzați de producerea
a zeci de mii de cartușe ilegale de vapare.
Noi, ca marcă, am avut probleme cu produsele contrafăcute.
Poți să pui orice capsulă vrei în JUUL.
Conținutul cartușului e cel care îți dăunează,
nu JUUL în sine.
O veste bună pentru Juul e că acum,
atenția e îndreptată spre piața neagră, nu spre tinerii care trag din JUUL.
Oamenii ăștia nu foloseau JUUL, nici produse cu nicotină convențională,
dar asta nu a ajuns în presă.
Chiar dacă focarul de boli pulmonare pare legat de THC, nu contează.
În mintea oamenilor, cauza e vaparea.
Chiar și când se dovedește că nu JUUL e problema,
povestea conform căreia JUUL e dăunător rămâne greu de combătut.
Chiar dacă nu pomeneau de JUUL,
clipurile folosite și imaginile de fundal arătau produse Juul.
Din punct de vedere psihologic,
oamenii legau aceste circumstanțe tragice de Juul.
Agențiile de știri nu rectifică:
„Apropo, JUUL nu a cauzat niciun deces.”
Verificările nu devin virale ca minciunile.
Oamenii citesc titlul, nu articolul, și, după ce le intră în cap, asta cred.
E periculos să fii cel mai mare din domeniul tău
deoarece când oamenii vor o poveste, vor vorbi despre tine.
Ceea ce nu știm ne poate răni cu adevărat…
Ce atrage atenția e un produs al presei.
Poate crea îngrijorare sinceră, poate crea îngrijorare falsă.
Juul a fost acuzat pe nedrept
pentru aceste boli cauzate de altceva.
Chiar și după ce a devenit clar
că acele cazuri de EVALI erau legate de acetatul de vitamina E,
CDC a ezitat să reabiliteze numele lui Juul.
Vă recomandăm că, dacă vă îngrijorează riscurile pentru sănătate
din această investigație,
să nu folosiți țigări electronice sau produse de vapare…
Unora li s-a părut
că CDC a profitat de asta ca să-i facă pe oameni să renunțe la vapare,
fie că a fost din cauza lui Juul sau nu.
Carolina de Nord dă în judecată compania Juul.
Biroul Procurorului General
deschide o anchetă cu privire la Laboratoarele Juul…
Un proces cuprinzător…
Președintele Trump vrea interzicerea vânzării țigărilor aromate.
Folosim autoritatea procurorului general din Minnesota ca să acuzăm Juul
în numele statului și cetățenilor din Minnesota.
Eram atacați din toate părțile, tot timpul.
„Ne mai trebuie ceva? Ne străduim din greu.”
Statele New York, Michigan, Massachusetts
scoteau de pe piață toate produsele aromatizate.
Lumea spune că JUUL e toxic.
Este?
Produsul sau compania?
Era la televizor, iar Kevin părea nesincer.
Nu se cunosc efectele pe termen lung ale vapării.
Așa e. E o afirmație adevărată.
Atunci de ce vindeți vape-uri? Nu cumva vindeți și apoi întrebați?
Avem un produs…
Nu a ieșit bine.
Se credea că a dăunat companiei și reputației mai mult decât le-a ajutat.
Toate astea au dus la o percepție greșită
despre pericolele vapării.
Mai mult de jumătate, chiar 75% dintre americani
cred că țigările electronice sunt mai periculoase
sau la fel de periculoase ca tutunul combustibil.
Nu există niciun om de știință reputat care să spună că e adevărat.
Azi știm mai multe lucruri rele despre țigările electronice
decât acum cinci ani.
Acestea au multe efecte negative.
Aparatul detectează o viteză mai mare a fluxului prin aceste vase.
Arterele animalelor s-au rigidizat ca la cele expuse la fum de țigară.
Trebuie să ai grijă cu generalizarea de la animale la oameni.
Am studiat printre primii toxinele din țigările electronice
și am descoperit că nu conțineau aproape nicio substanță cancerigenă.
Vreme de două ore,
echipa din New York a simulat fumatul a patru pachete de țigări.
Ce aromă! Simți mirosul?
Diferența se vedea cu ochiul liber.
- Ăsta e gudron. - Da.
La vaporii dintr-un lichid cu aromă de cafea, nu prea mult.
E puțină umezeală.
- Miroase a cafea. - Da.
Milioane de oameni din lume folosesc țigări electronice
și nu există un deces dovedit de la ele.
Poate sunt mai puțin cancerigene decât o țigară.
Dar e ca și cum ai zice că a sări de la etajul al 15-lea
nu e la fel de periculos ca săritura de la al 50-lea.
Nu e alb-negru. Ambele părți trebuie să recunoască
și să încerce să găsească o cale de a avea puncte comune.
Dar, evident, nu s-a întâmplat așa.
Nu e de mirare că e divizată comunitatea de sănătate publică.
Sunt disperați să găsească o soluție
și au fost păcăliți adesea de gudron redus, lumini și filtre.
Asta a dus la suspiciunea, pe drept sau nedrept,
că și când apare ceva care nu dăunează, nu avem încredere în industria asta.
Sunt uniți în privința faptului că țigara e cel mai letal produs din lume.
Trebuie să găsim o scăpare din asta.
Este Juul marele salvator
sau e încă o păcăleală?
DECĂDEREA
Darsana Capital a redus evaluarea companiei Juul cu mai mult de o treime.
Anul 2019 a fost dezastruos pentru Juul.
Cifrele scădeau de la o săptămână la alta.
Avem de-a face cu un adevărat cutremur azi
la Laboratoarele Juul.
Directorul companiei, Kevin Burns, e înlocuit.
A fost o ședință cu toată lumea, una scurtă.
„Voi sta mai mult timp cu familia. Plec.”
Nu cred.
A fost concediat. Stă mai mult cu copiii lui?
S-a anunțat că și-a ales înlocuitorul
și că acesta era K.C. Crosthwaite.
Cine naiba e K.C.? Nu auzisem de el. Nu știam cine e.
Altria.
Philip Morris.
Desigur, mulți dintre noi bănuiam ceva.
Vine un director din industria tutunului.
Mulți credeam că toate astea fac parte dintr-un plan.
Oamenii erau foarte supărați.
„Ăsta e directorul nostru? Nu mai pot lucra aici.”
A spus că, dacă vrem să îndeplinim misiunea,
ne trebuie încredere publică.
Iar noi ne ziceam: „Nu zău?
De asta eram suspicioși în privința voastră.”
Teza fundamentală a companiei noastre este statornicia.
Parcă nimic din ce ni s-a promis nu s-a fructificat,
iar lucrurile de care ne temeam cu toții au început să se petreacă.
Când K.C. a preluat conducerea,
a adus și directori din industria tutunului.
Lucraseră pentru o companie pe care am considerat-o rădăcina răului.
Mulți oameni care au fost la noi de la început au plecat.
Nici James, nici Adam nu mai aveau un rol-cheie în Juul.
Iar acum, când venea cineva din Altria, deveneau și mai marginali în companie.
K.C. Crosthwaite i-a mutat pe James și pe Adam în „biroul fondatorilor”.
Nu exista „biroul fondatorilor”. N-am auzit termenul ăsta.
Ne-am gândit că sunt dați la o parte.
Directiva lui K.C. era „Juul, pe drumul cel bun”,
iar influența lui Adam și James era văzută ca o abatere de la asta.
Adam a decis că e gata să plece din Juul.
N-a fost niciun anunț.
Era gata să lase în urmă capitolul Juul.
La scurt timp, James a trimis o notă întregii companii.
RĂMAS-BUN DE JAMES MONSEES
A fost punctul de cotitură. Bătrânul Juul nu mai era.
ÎMPREUNĂ AM SCHIMBAT CEVA ÎN VIAȚA OAMENILOR
SUNT MÂNDRU CÂND AUD CĂ UN FUMĂTOR ADULT A RENUNȚAT LA ȚIGĂRILE COMBUSTIBILE
Credeam că asta va schimba lumea în bine,
iar acum el vedea că totul e manipulat de industria tutunului.
A fost prea mult pentru el.
James vedea că Juul devine ceva ce nu-și imagina
și a spus: „Poate e cel mai bun moment să plec.”
Mi-a părut rău pentru el
fiindcă a lucrat neobosit la toate astea
și făceau parte din ființa lui.
Plecarea lui James a fost ultimul pas în tranziția
către o companie care nu părea diferită
de industria tutunului pe care inițial a încercat să o distrugă.
Inițial crezi că salvezi lumea,
iar apoi, brusc, oamenii spun: „Tu ești diavolul.”
PREZENTAREA TEZEI
E posibil să faci o țigară sigură?
FDA A REFUZAT CEREREA PMTA A LUI JUUL
ȘI A DISPUS SCOATEREA DE PE PIAȚĂ A PRODUSELOR DE VAPARE JUUL
JUUL A FĂCUT APEL CU SUCCES
ȘI A RĂMAS PE PIAȚĂ ÎN TIMP CE AȘTEAPTĂ UN ALT RAPORT PMTA
A PLĂTIT APROAPE DOUĂ MILIARDE DE DOLARI ÎN SOLUȚIONĂRI JURIDICE
PE ÎNTREG TERITORIUL STATELOR UNITE
VIITORUL COMPANIEI RĂMÂNE INCERT
Tragedia supremă din povestea chinuită a lui Juul
e că a reușit acolo unde toți predecesorii au eșuat.
A reușit cu o tehnologie
care a administrat nicotină mai eficient în plămâni,
fără să arzi frunze de tutun și fără să inhalezi fum de tutun.
Tragedia nu e produsul pe care l-au făcut,
tragedia e că s-au angajat în publicitate, marketing și promovare
cu un produs
care îi făcea dependenți pe copii,
cu sau fără intenție.
Făcând asta, au distrus toate progresele făcute.
Asta e tragedia supremă.
Juul va rămâne un studiu de caz despre acțiunile rapide ale unei companii,
care produc daune și după care nu își mai revine.
Misiunea a fost pervertită de un potențial incredibil de bogăție.
A fost lăcomie. Lăcomie pură.
Mi se rupe, trimite-o!
„Mi se rupe, trimite-o” poate funcționa în cazul unui iPhone sau prăjitor,
dar nu când e vorba despre chimicale care ajung în plămâni.
Dacă aș fi prevăzut consumul minorilor, aș fi făcut ceva să-l opresc.
Dar nu avem globuri de cristal.
Se spune că produsele noastre sunt folosite impropriu.
Trebuia să anticipați.
„Trebuia să anticipați și să rezolvați totul,
altfel nu trebuia să aduceți produsele
în fața a mii, milioane, miliarde de oameni.”
A fost știrea perfectă, garantată pentru vizualizări și clickuri.
Toți au continuat să vorbească și să-i facă reclamă.
Și acest documentar o face acum.
Vom arăta campania Vaporized potențialilor adolescenți.
Laboratoarele Juul nu sunt industria tutunului.
Vrem să-i eliminăm produsul: țigara.
E politică. Le arată mamelor supărate că el controlează problema asta.
Adulții decid singuri. Au creierul dezvoltat, dar copii trebuie protejați.
Dacă vapez, cine mă apără pe mine?
Nu putem să ajutăm 35 de milioane de adulți
și să ignorăm protejarea adolescenților.
Dar nu e nici una, nici alta.
Trebuie să fii cu ochii pe premiu.
Adam și James au demonstrat că vaparea e o alternativă.
Vei vedea că bunica ta se lasă de fumat.
Vei înțelege de ce e important.
Mai bine mă folosesc la teste fiindcă oricum au făcut-o din prima zi.
Un motiv pentru care nu am încercat să renunț încă
e că nu am vrut.
Acum am 24 de ani și îmi place să ies cu prietenii
și nu am chef să-mi schimb stilul de viață încă.
BIG VAPE: ASCENSIUNEA ȘI DECĂDEREA COMPANIEI JUUL
Subtitrarea: Marcel Negrău